شعر: كارلوس پلیسر
انگلیسجه دن چئویرن: مهسا صباغی
20-جی یوز ایللییین شاعیری كارلوس پلیسر 1897-جی ایلده
آنادان اولوب و 1977-جی ایلده دونیاسینی دهییشیبدیر.او عؤمرونون چوخلو
ایللرینی لاتین آمریكاسی، آوروپا و اورتا دوغویا سفر ائتمهیه اختصاص وئریب
و چئشیدلی كولتورلر و میللتلرین ادبیاتیلا تانیش اولوب. چوخلو
شعرلرینیده بو سفرلرین ایچینده یازیب. او شعرلرینه دفعهلرجه بویالیدریلی(رنگین پوست) اولدوغونا ایشاره ائدیب و بو اؤزهللیییندن دانیشماغی اؤزونه بیر گؤرهو كیمی بیلیبدیر.
پلیسری باشقا شاعیرلرله آییران اؤزهللیك اونون شعرلرینده "اؤلوم" قونوسونون اولماماسیدیر. اونون شعرلری "یاشام و یاشاییش" ایچریكلی و "قورخو، اؤلوم و یوخلوق"دان اوزاق بیر ایچریكلر داشیییر.
آی ایستی یئرلر،
ندن منه وئریبسینیز بو چوخ بویالی اللری؟
كی هر زادا ال ویریرام
گونشه بورونور
باشقا اؤلكهلرین اینجه گونباتان چاغیندان كئچهرك
بیر بؤیوك های-كویلو گونه باخانا بنزهییرم
شوشهدن یارانمیش
بیر قیرپیم منی بوراخ
بسدیر بوتون یاش اولوب بوتون بویا اولماق
بیر قیرپیم منی اؤزومه وئر
قوی اورهییمین ایقلیمینی دهییشیم
دایانیم اوزاقلاردا بیر بالكونا
سسسیزجه سحرین آلا قارانلیغیندا شراب ایچیم
و داها آرتیق غرق اولوم گؤیچك پالتومون درینلییینده
و دالغالانیم بیر آلوولو سئوگینین لیمانلاریندا
و یاواشجا قادینلارین اوزون ساچلارینی تومارلاییم
و ائندیریم كاغیذا فیكیرلریمی
بیر بالاجا گؤزل میدادلا
آه؛ یالنیز بیر لحظه اولماماق
گونشین اؤزل ماموری
آی ایستی یئرلر
ندن منه وئریبسینیز
بو چوخ بویالی اللری
pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab